
 BIROUL PERMANENT

AL

CAMEREI DEPUTAŢILOR

 

  

În conformitate cu prevederile art.95 din Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind reglementarea utilizării deşeurilor din industria metalurgiei feroase primit cu adresa nr.P.l.x 441 din 8 mai 2006.

Prin obiectul de reglementare şi conţinutul său, propunerea legislativă 

face parte din categoria legilor ordinare.

PREŞEDINTE,

Dan Ioan Popescu

R A P O R T

asupra propunerii legislative privind reglementarea utilizării deşeurilor din industria metalurgiei feroase

 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru dezbatere pe fond, cu propunerea legislativă privind reglementarea utilizării deşeurilor din industria metalurgiei feroase, trimis cu adresa nr. P.l.x 441 din 08.09.2006.

Propunerea legislativă are ca obiect de reglementare statuarea unor direcţii de utilizare a zgurii rezultată ca deşeu din metalurgia feroasă şi anume în industria cimentului şi la realizarea infrastructurii drumurilor.

La întocmirea prezentului raport, Comisia a avut în vedere avizul favorabil al Consiliului Legislativ, cu nr.1701/30.11.2005, punctul de vedere al Guvernului, negativ, cu nr.647/21.02.2006 şi avizele primite de la următoarele comisii:

- Comisia pentru administraţie publică, amenajarea teritoriului şi echilibru ecologic (nr.26/957/18.05.06, favorabil, cu luarea în consideraţie a observaţiilor din avizul Consiliului Legislativ) ; 

- Comisia juridică, de disciplină şi imunităţi (nr.Pl.x.441/07.06.06. favorabil); 

-  Comisia pentru buget, finanţe şi bănci (nr.361/24.05.06, negativ). 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

Examinarea propunerii legislative a avut loc în şedinţele din 21 şi 27 iunie 2006 şi în şedinţa din data de 5 septembrie 2006.

La dezbaterea propunerii au participat, în conformitate cu prevederile art.51 şi 52 din Regulamentul Camerei Deputaţilor, din partea Ministerului Mediului şi Gospodăririi Apelor: doamna Dumitru Elena – director, din partea Ministerul Economiei şi Comerţului: domnul Capotă Ion - director şi domnul Anghel Ovidiu - consilier, iar în calitate de autor al propunerii legislative domnul deputat Petru Lificiu.

La lucrările comisiei au fost prezenţi 19 deputaţi din totalul de 23 membri ai comisiei. 
Raportul comisiei a fost adoptat cu majoritatea din voturile celor prezenţi.

Proiectul de lege a fost respins de Senat în şedinţa din 27 aprilie 2006.

Potrivit art.75 din Constituţia României, republicată, Camera Deputaţilor este Cameră decizională.

În urma dezbaterilor, membrii comisiei au hotărât respingerea propunerii legislative.

 

 

                PREŞEDINTE,                                            SECRETAR,
             Dan Ioan Popescu                                          Aurelia Vasile
Expert,

Dr.Maria Cristina Bãlãnescu

